section_heading: Uključenost u aktivnosti MLO-a
paragraph_text: Pjevač Dissectiona, Jon Nödtveidt, bio je član organizacije Misanthropic Luciferian Order, osnovane 1995. godine. Nödtveidt je jednom prilikom u intervjuu, upitan o svom statusu u MLO-u, izjavio: "MLO je kaos-gnostički red koji traži istinsko Luciferovo svjetlo istraživanjem, razvojem i prakticiranja svega mračnog i gnostičkog, kao i sotonističkim magičnim sustavima. Naš je cilj stvoriti sintezu mračnih tradicija svih eona, tako stvarajući okultističke ključeve koji će otključati vrata nadolazećeg beskrajnog mračnog eona. Moj status unutar reda jest status punopravnog člana drugog razreda i Sotoninog svećenika. Želi li postati kandidatom, osoba ponajprije već treba biti antikozmički sotonist i čarobnjak koji se aktivno bavi crnom magijom. On ili ona mora cijelim srcem suosjećati i dijeliti mizantropske i antikozmičke vrijednosti reda i tada biti spreman/spremna posvetiti cijelo svoje postojanje slijeđenju svoje istinske volje prema suglasnosti mračnih bogova. Postajanje početnikom dugačak je i težak proces i može potrajati nekoliko godina."